armvectores/hy_wikipedia_2023 huggingface dataset:
Հայաստանի ռազմահեղափոխական կոմիտե

Հայաստանի ռազմահեղափոխական կոմիտե, 1920 նոյեմբեր (ՌՀԿ, ռազմհեղկոմ, հեղկոմ), ռազմա-քաղաքական մարմին։ Կազմվել է ՀԿ (բ) կ կենտրոնական կոմիտեի և նրա արտասահմանյան բյուրոյի (գտնվում էր Բաքվում) անդամներից։ Նպատակն էր խորհրդային իշխանության հաստատումը Հայաստանում։ ՌՀԿ նախագահն էր Սարգիս Կասյանը, անդամները՝ Ասքանազ Մռավյանը, Սահակ Տեր-Գաբրիելյանը, Ավիս Նուրիջանյանը, Ալեքսանդր Բեկզադյանը, Իսահակ Դովլաթյանը։ 1920 թվականի նոյեմբերի 29-ին ՌՀԿ Խորհրդային Ռուսաստանի 11-րդ կարմիր բանակի զորամասերի ուղեկցությամբ անցավ հայ-ադրբեջանական սահմանը և մտավ Քարվանսարա (Իջևան)։ ՌՀԿ Հայաստանի «աշխատավոր ժողովրդի» (տեղի չունեցած) ապստամբության անունից երկիրը հռչակեց խորհրդային սոցիալիստական հանրապետություն։ Նոյեմբերի 30-ին ՌՀԿ հեռագիր հղեց Խորհրդային Ռուսաստանի կառավարության նախագահ Վլադիմիր Լենինին, խնդրելով օգնություն։ Ապա ՌՀԿ և կարմիր բանակի զորամասերը շարժվեցին Երևան, չհանդիպելով և ոչ մի դիմադրության։
ՌՀԿ Երևան ժամանեց դեկտեմբերի 6-ին։ Մինչ այդ, 1920 թվականի դեկտեմբեր 2-ին Հայաստանի Հանրապետության և Խորհրդային Ռուսաստանի միջև կնքվեց համաձայնագիր, ըստ որի Հայաստանը հայտարարվում էր անկախ սոցիալիստական հանրապետություն, Հայաստանի Հանրապետության կառավարությունը հրաժարվում էր իշխանությունից, ամբողջ իշխանությունը՝ մինչև ՌՀԿ-ի ժամանումը Երևան, անցնում էր ժամանակավոր ռազմահեղափոխական կոմիտեի ձեռքը։ Համաձայնագրի կետերից մեկի համաձայն, դաշնակցության և Հայաստանի սոցիալիստական այլ կուսակցությունների անդամները չէին ենթարկվելու հետապնդումների իրենց կուսակցական պատկանելիության համար։ Համաձայնագրի մի այլ կետով սահմանվում էր, որ ռազմահեղափոխական կոմիտեն բաղկացած է լինելու կոմունիստական կուսակցության կողմից նշանակված 5 և ձախ դաշնակցականների խմբերից նշանակված 2 անդամներից։
Ժամանելով Երևան՝ Հայաստանի ՌՀԿ իր ձեռքում կենտրոնացրեց ամբողջ իշխանությունը, հանդիսանալով հանրապետության բարձրագույն օրենսդիր և գործադիր մարմին։ ՌՀԿ չհամաձայնեց Հայաստանի Հանրապետության և ՌԽՖՍՀ միջև կնքված համաձայնագրի այն կետի հետ, ըստ որի ՌՀԿ-ի կազմի մեջ պիտի ընդգրկվեին ձախ դաշնակցականների ներկայացուցիչներ։ Շուտով խախտվեց նաև համաձայնագրի մյուս պայմանը՝ չհետապնդել դաշնակցություն կուսակցության անդամներին նրանց անցյալ գործունեության համար։
Հայաստանի ՌՀԿ-ի, որպես պետական իշխանության բարձրագույն մարմնի գործն էր՝ հանրապետության ղեկավար մարմինների կազմավորումը, օրենսդրական որոշումների հրապարակումը, տնտեսության, սոցիալական ոլորտի, մշակույթի ղեկավարումը։ ՌՀԿ ստեղծեց մի շարք ժողովրդական կոմիսարիատներ և գերատեսչություններ՝ պետության և ժողովրդական տնտեսության տարբեր բնագավառները կառավարելու համար։ Ընդօրինակելով Խորհրդային Ռուսաստանի փորձը, հաշվի չառնելով Հայաստանի առանձնահատկությունները, ՌՀԿ իրագործեց մի շարք սոցիալիստական միջոցառումներ, փորձեց իրագործել ռազմական կոմունիզմի քաղաքականությունը, որի անմիջական հետևանքը հանդիսացավ 1921 թվականի փետրվարին բռնկված ժողովրդական ապստամբությունը։
Հայաստանի ՌՀԿ գոյություն ունեցավ մինչև 1921-ի մայիսի 21-ը, երբ վերակազմվեց բանվորա-գյուղացիական կառավարության՝ Հայկական Խորհրդային Սոցիալիստական Հանրապետության Ժողովրդական Կոմիսարների Խորհրդի։


== Գրականություն ==
«Հոկտեմբերյան սոցիալիստական մեծ ռևոլյուցիան և սովետական իշխանության հաղթանակը Հայաստանում»։ Փաստաթղթերի և նյութերի ժող., Ե., 1960։
Ծիրանաձուկ հայկական

Ծիրանաձուկ հայկական, (լատ.՝ Dectobrycon armeniacus), ճառագայթալողակ ձկներ դասի, խարացինների ընտանիքի ձուկ։ Ունի ծիրանագույն կամ կարմրավուն գույն։ Տարածված է բացառապես Պերուի քաղցրահամ ջրերում։


== Աղբյուրներ ==
Froese, Rainer and Pauly, Daniel, eds. (2011). "Dectobrycon armeniacus" in FishBase. October 2011 version.
Լեպիկու (գյուղ, Յուլենուռմե շրջան)

Անվան այլ կիրառումների համար տե՛ս՝ ԼեպիկուԼեպիկու (էստ․՝ Lepiku), գյուղ Էստոնիայի Տարտումաա նահանգի Յուլենուռմե շրջանում։
2011 թվականի տվյալներով գյուղում բնակվում էր 114 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ասեղնատերևավորներ (կարգ)

Փշատերևավորներ (լատ.՝ Pinales, նախկինում - Coniferales), մերկասերմերի դասի կարգ, որն ունի 10 ընտանիք, 600 տեսակ և 55 ցեղ։ Դրանք հիմնականում ծառեր են, հազվագյուտ դեպքերում՝ թփեր։ Ճյուղերը մեծ մասամբ դասավորված են օղակներով, առաջացնելով կոնաձև սաղարթ։ Տերևները նեղ երկարավուն են կամ նշտարաձև, հաճախ՝ ասեղանման (փշանման)։ Ինչպես բոլոր մերկասերմերի, այնպես էլ փշատերևավորների իսկական անոթները (տրախեաներ) բացակայում են և դրանց քսիլեման կազմված է տրախեիդներից՝ բնորոշ երիզավորված անցքերով։ Փշատերևավորների բունը ունի թույլ զարգացած կեղև և միջուկ։ Ցողունի հիմնական մասը կազմում է կենտրոնական գլանը։ Բազմացման օրգաններն են կոները։
Փշատերև բույսերը բնորոշ են երկրագնդի ինչպես Հյուսիսային, այնպես էլ Հարավային կիսագնդերի բարեխառն մարզերի համար։


== Ընտանիքներ ==
Կենազգիներ
Սոճազգիներ
Գետնանոճազգիներ
Նոճազգիներ


== Հղումներ ==
Հրանտ Շահինյան փողոց (Երևան)

Հրանտ Շահինյան փողոց, փողոց Երևանի Կենտրոն վարչական շրջանի Այգեստան թաղամասում։ Անվանվել է ի պատիվ հայ մարմնամարզիկ, ժամանակակից օլիմպիական խաղերի հայ առաջին չեմպիոն Հրանտ Շահինյանի։


== Տվյալներ ==
Սկսվում է Ալեք Մանուկյան փողոցից, Արմեն Թախտաջյան փողոցին զուգահեռ ձգվում դեպի արևելք և ավարտվում Շարա Տալյան փողոցում։
Նախկինում կոչվել է Այգեստանի 8-րդ փողոց։


== Նշանակալի օբյեկտներ ==
Հրանտ Շահինյանի անվան մարմնամարզության օլիմպիական մանկապատանեկան մարզադպրոց
Հրանտ Շահինյանի հուշարձան


== Պատկերասրահ ==

		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Լենա Հակոբյան

Լենա Խորենի Հակոբյան (ապրիլի 10, 1936(1936-04-10), Կիչան, ԼՂԻՄ - հուլիսի 10, 1992(1992-07-10), Կիչան, Արցախ), հայ ազատամարտիկ, Արցախյան ազատամարտի մասնակից։
Ծնվել է 1936 թվականի ապրիլի 10-ին, Մարտակերտի շրջանի Կիչան գյուղում։ 1990 թվականից ընտանիքով կամավորագրվել են գյուղի ինքնապաշտպանական ջոկատում։ Եղել է Խաչենի գումարտակի խոհարարը։
Զոհվել է 1992 թվականի հուլիսի 10-ին, գյուղի բռնագաղթի ժամանակ։ Ամուսնացած էր, ունի յոթ երեխա։ Հուղարկավորված է գյուղի գերեզմանատանը։
Ռովելլո Պոռո

Ռովելլո Պոռո (իտալերեն՝ Rovello Porro), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 5797 մարդ, խտությունը՝ 950,34 մարդ/կմ²։ Զբաղեցնում է 5,8 կմ² տարածք։ Փոստային ինդեքս՝ 22070։ Հեռախոսային կոդ՝ 02։
Ռովելլո Պոռոն սահմանակից է Կոլիատե, Ջերենցանո, Լոմացո, Միզինտո, Ռովելասկա, Սարոնո, Տուրատե համայնքներին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Աստերոիդների ցանկ (94501-94600)

Աստերոիդների ցանկ (94401-94500)  • Աստերոիդների ցանկ  • Աստերոիդների ցանկ (94601-94700)
 Աստերոիդների ցանկ (94401-94500)  • Աստերոիդների ցանկ  • Աստերոիդների ցանկ (94601-94700)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Կոմիսարովո (գյուղ, Կրասնինսկի շրջան)

Անվան այլ կիրառումների համար տե՛ս՝ Կոմիսարովո (այլ կիրառումներ)Կոմիսարովո (ռուս.՝ Комиссарово), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 203 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոփալ Չավուշ

Թոփալ Չավուշ, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն քաղաքից 25 կմ հյուսիս-արևելք, Եփրատ գետի փախ կողմում, նրա վտակներից մեկի ափին՝ ձորամիջում։


== Պատմություն ==
1895 թվականին թուրքերը հարձակվել են հայերի վրա։ Հայերի մեծ մասը 1915 թվականի Մեծ եղեռնի ժամանակ գազանաբար կոտորվել է Կամախի կիրճում։


== Բնակչություն ==
1880 թվականներին ուներ 299 խառը, իսկ 1909 թվականին՝ 35 տուն հայ և 150 տուն թուրք բնակիչ։


== Տնտեսություն ==
Հայերի հիմնական զբաղմունքը հողագործությունն ու մեղվաբուծությունն էր։ Գյուղն հայտնի էր իր ընտիր մեղրով։


== Պատմամշակութային կառույցներ ==
Թոփալ Չավուշն ուներ Ս. Հովհաննես անունով եկեղեցի։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայկավան (Հադրութի շրջան)

Անվան այլ կիրառումների համար տե՛ս՝ Հայկավան (այլ կիրառումներ)
Հայկավան գյուղ Լեռնային Ղարաբաղի Հանրապետության Հադրութի շրջանում։ Այն մտնում է Խանձաձոր համայնքի կազմի մեջ։ Գյուղում գործում է հիմնական դպրոց` 15 աշակերտներով և 4 ուսուցիչներով։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Բնակչություն ==
2015 թվականի դրությամբ Հայկավան գյուղում բնակվում է 70 մարդ, կա 15 տնտեսություն։
Բնակավայրի ազգաբնակչության փոփոխությունը.


== Ծանոթագրություներ ==
Սովխոզա «Օրեշկովո»

Սովխոզա «Օրեշկովո» (ռուս.՝ совхоза «Орешково»), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 649 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յանիս Օսիս

Յանիս Աուգուստովիչ Օսիս (լատիշ․՝ Jānis Osis, հունիսի 23 (հուլիսի 5), 1895, Ռիգա, Լիֆլանդիայի նահանգ, Ռուսական կայսրություն - նոյեմբերի 3, 1973(1973-11-03), Ռիգա, Լատվիական ԽՍՀ, ԽՍՀՄ), լատիշ դերասան, ԽՍՀՄ ժողովրդական արտիստ (1956)։


== Կենսագրություն ==
Սովորել է Պետրոգրադի համալսարանում։ 1916 թվականից մասնակցել է Պետրոգրադի լատիշական Նոր թատրոնի ներկայացումներին։ 1919-1971 թվականներին եղել է Խորհրդային Լատվիայի բանվորական թատրոնի (այժմ՝ Ա. Ուպիտի անվան լատվիական դրամայի թատրոն, Ռիգա) դերասան։ Օսիսը լատիշական ռեալիստական դերասանական արվեստի ներկայացուցիչներից է։


== Դերեր ==
Լեվի, Մինտաուտ (Ռայնիսի «Հովսեփը և իր եղբայրները», «Ինդուլիսն ու Արիան»)
Դարոզա (Լացիսի «Ձկնորսի որդին»)
Վանագ (Ուպիտի «Կանաչ երկիր»)
Ցեպլիս (Ռոզիտի «Ցեպլիս»)
Ֆամուսով (Գրիբոյեդովի «Խելքից պատուհաս»)
Քաղաքագլուխ (Գոգոլի «Ռևիզոր»)
Լինյաև (Ալեքսանդր Օստրովսկու «Գայլեր և ոչխարներ»)
Զաբելին (Պոգոդինի «Կրեմլյան կուրանտներ»)


== Ծանոթագրություններ ==
Ալդարովո (այլ կիրառումներ)

Ալդարովո, կարող է վերաբերել՝

Ալդարովո - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Ալդարովո - գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Մայրենի լեզվի միջազգային օր

Մայրենի լեզվի միջազգային օր (ՄԱԿ-ի լեզուներով. անգլ.՝ International Mother Language Day, իսպ.՝ Día Internacional de la Lengua Materna, ռուս.՝ Международный день родного языка, ֆր.՝ la Journée internationale de la langue maternelle), ընդունվել է ՅՈՒՆԵՍԿՕ-ի Գլխավոր համաժողովի 30-րդ նստաշրջանի որոշումով 1999 թվականի նոյեմբեր ամսին և նշվում է 2000 թվականի փետրվարի 21-ից` որպես մայրենի լեզուների իրավունքների ճանաչման և գործածության աջակցման օր։ Մայրենի լեզվի միջազգային օրը 2005 թվականից նշվում է նաև Հայաստանում։
Ըստ ՅՈՒՆԵՍԿՕ-ի գնահատականի՝ աշխարհի վեց հազար լեզուներ կորստի մատնվելու եզրին են։


== Պատմություն ==

1947 թվականին, երբ անգլիացիները վերջապես հեռանում են Հնդկաստանից, կազմավորվում է Պակիստան պետությունը։ Այն կազմված էր երկու խոշոր տարածաշրջաններից, որոնք իրարից կտրուկ տարբերվում էին մշակույթով և լեզվով. արևմտյան Պակիստանում իշխում էր ուրդու լեզուն, իսկ արևելյանում՝ բենգալերենը։ Չնայած բենգալերենը միլիոնավոր մարդկանց մայրենի լեզուն էր, սակայն 1948 թվականին Պակիստանի կառավարությունն ամբողջ երկրի համար պետական լեզու է հռչակում ուրդուն։
Կառավարության որոշումը երկրի արևելյան մասի բնակչության մեծ մասը դժգոհությամբ է ընդունում, բողոքի ցույցեր են տեղի ունենում։ Կառավարությունը ոչ միայն հաշվի չի նստում արևելյան տարածաշրջանի բնակիչների պահանջների հետ, այլև ճնշում է բենգալերենի պաշտպանությանն ուղղված ցույցերը։ Իսկ 1952 թվականին Դաքքա քաղաքում կայացած ուսանողական ցույցը ճնշելիս մի քանի մարդ զոհվում է, զոհվում են հանուն իրենց մայրենի լեզվի իրավունքի պաշտպանության։ Այս ողբերգական դեպքերի հետևանքով արդեն բողոքի զանգվածային ցույցեր են ծայր առնում։ Հակամարտության ընթացքում 1956 թվականին բենգալերենը, ի վերջո, պետական լեզվի կարգավիճակ է ստանում։
Մայրենի լեզվի իրավունքների համար մղվող պայքարը նպաստեց բենգալցիների ազգային ինքնագիտակցության աճին։ Ազգային-ազատագրական պատերազմից հետո Արևելյան Պակիստանն առանձնացավ, և 1971 թվականին առաջացավ նոր պետություն՝ Բանգլադեշը։
Բանգլադեշում փետրվարի 21-ը նշվում է որպես ազգային տոն՝ Մայրենի լեզվի օր, իսկ մայրաքաղաք Դաքքայում զոհված ուսանողների հիշատակին հուշարձան է կանգնեցված։
Բուռն իրադարձությունների հիշատակին 1999 թվականի նոյեմբերին ՅՈՒՆԵՍԿՕ-ն փետրվարի 21-ը Մայրենի լեզվի միջազգային օր է հռչակում։


== Ծանոթագրություններ ==
111 (թիվ)

Անվան այլ կիրառումների համար տե՛ս՝ 111 (այլ կիրառումներ)111 (հարյուր տասնմեկ), բնական թիվ, որը գտնվում է 110-ի և 112-ի միջև։


== Մաթեմատիկայում ==
111-ի թվանշանների գումարը հավասար է 3-ի
111-ի թվանշանների արտադրյալը հավասար է 1-ի
111-ը կենտ եռանիշ թիվ է
111-ի քառակուսին հավասար է 12 321-ի


== Գիտության մեջ ==
Ռենտգենիումի ատոմային համարը


== Այլ ոլորտներում ==
111 թ., Մ.թ.ա. 111 թ.
Տարվա 111-րդ օրը ապրիլի 21-ն է (նահանջ տարիներին՝ ապրիլի 20-ը)
ASCII-ում «o» նշանի համարը
Sun RPC-ն օգտագործում է 111 պորտը
(1271) Իզերգինա

(1271) Իզերգինա (անգլ.՝ Isergina), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 10-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,141604 ա. մ., առավելագույնը մոտենում է 2,7607 ա. մ. հեռավորության վրա և հեռանում 3,5225 ա. մ.։ Արեգակի շուրջ մեկ ամբողջական պտույտ է կատարում 2033,88 երկրային օրվա ընթացքում, իր ուղեծրով շարժվելով միջինում 0,177002 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,68° անկյուն։
Իզերգինա աստերոիդը պատկանում է Հիգեայի աստերոիդների ընտանիքին, որի մեջ ներառված են այս պահին հայտնի հիմնական գոտու բոլոր աստերոիդների մոտ 1%-ը։ Ընտանիքի ներքին սահմանը անցնում է 3,06 ա. մ. հեռավորության վրա Արեգակից, իսկ արտաքին սահմանը՝ 3,22 ա. մ.-ի վրա, ուղեծրերի թեքումը ընկած է 4,2 - 5,8° միջակայքում, իսկ էքսցենտրիսիտետի սահամններն են՝ 0,109 - 0,163։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1271) Իզերգինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կատալոնական արվեստի ազգային թանգարան

Կատալոնական արվեստի ազգային թանգարան (կատ.՝ Museu Nacional d’Art de Catalunya), թանգարան Բարսելոնում։ Հիմնադրվել է 1990 թվականին Ժամանակակից արվեստի և Կատալոնական արվեստի թանգարանների միավորման արդյունքում։ Պաշտոնական բացումը տեղի է ունեցել 2004 թվականի դեկտեմբերի 16–ին։ Թանգարանը Բարսելոնի և Կատալոնիայի մշակույթի նախարարության համընկերություն է։ Գրասենյակը գտնվում է Բարսելոնի ազգային պալատում, որը բացվել է 1929 թվականին համաշխարհային ցուցահանդեսում։ Իսպանիայի ամենամեծ թանգարաններից է։


== Հավաքածուներ ==
Ռոմանական արվեստի հավաքածուն լավագույններից է աշխարհում։ Հավաքածուի հիմքն է կազմում ռոմանական ֆրեսկոների բաժինը։ 12-13–րդ դարերի որմնանկարչության որոշ խոշոր գործեր 1920–ական թվականներին դուրս են բերվել Պիրենեյան թերակղզու ոչ մեծ քաղաքներից. դրանք հետագայում հայտնվել են Կատալոնական արվեստի ազգային թանգարանում։ Բացի դրանից՝ հավաքածուն ներառում է փայտե քանդակների, փայտանկարչության նմուշներ։ Կատալոնական արվեստի ազգային թանգարանը գտնվում է ազգային պալատում (Palau Nacional), որը կառուցվել է Մոնժուիկ լեռան ստորոտին 1929 թվականի համաշխարհային ցուցահանդեսի առթիվ։ Թանգարանում հաշվում են 236 000 նմուշ, որոնք ներկայացնում են կատալոնական, իսպանական, եվրոպական հազարամյա պատմություն՝ սկսած ռոմանտիզմից, գոթիկայից, վերածննդից ու բարոկկոյից մինչև 20–րդ դարի կեսը։ Գոթական հավաքածուի հիմքը կազմում են գեղանկարչությունն ու քանդակագործությունը. ներկայացված են Բեռնատ Մարտորելի, Հայմե Ուգեի, Լուիս Դալմաուի գործերը։

Բարոկկոյի և վերածննդի հավաքածուներում զգացվում է Կատալոնիայի՝ այդ շրջանի արվեստում ունեցած համեստ ներդրումը։ Այնուամենայնիվ, ներկայացված են ոչ միայն կատալոնյան, այլև համաշխարհային մշակույթի գանձեր։ Հիշատակության են արժանի Էլ Գրեկոյի, Վելասկեսի գործերը։ Հավաքածուում ներառված են նաև ցուցանմուշներ Տիսեն Բորնեմիսայի թանգարանից։
Մոդեռն գեղանկարչության հավաքածուն միավորում է 19–րդ դարավերջի և 20–րդ դարասկզբի կատալոնյան արվեստը։ Այդ աշխատանքներում դրսևորված են ամենատարբեր ոճեր՝ նեոկլասիցիզմ, ռեալիզմ, մոդեռն, ավանգարդ։
Թանգարանում առանձնացված են դրամագիտության և գրաֆիկական արվեստի բաժիններ։ Բացի ցուցադրությունից՝ թանգարանում գործում են ռեստավրացիայի և պահպանության բաժանմունքներ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Կատալոնական արվեստի ազգային թանգարանի պաշտոնական կայք
Վիքիպահեստում կան Կատալոնական արվեստի ազգային թանգարան թեմայով մեդիաֆայլեր
ზ

Զեն (վրաց.՝ ზენი), վրացական այբուբենի յոթերորդ տառը, բաղաձայն։ Միջազգային ISO 9984 ստանդարտով տառադարձվում է որպես Z։
Համանման է հայոց այբուբենի «Զա» տառին։


== Համակարգչային տարբերակ ==
Յունիկոդ՝
Ասոմթավրուլի Ⴆ՝ U+10A6
Մխեդրուլի և նուսխուրի ზ՝ U+10D6


== Տես նաև ==
Վրացական այբուբեն
Պորտուգալական ադամանդ

Պորտուգալական ադամանդ, ութանկյուն մեծ ադամանդ, որը հայտնի է իր անթերիությամբ և մաքրությամբ։ Կշռում է 127,01 կարատ (25,402 գ)։
Ուլտրամանուշակագույն լույսի ներքո քարը փայլատակում է, իսկ ցերեկային լույսի կամ արհեստական լուսավորության տակ նուրբ լույս և կապտաթույր մշուշ է արձակում։
«Պորտուգալական ադամանդ» անվանումը ստացել է Հարրի Ուինսթոնի կողմից, որն այն ձեռք է բերել պարուհի Պեգի Հոփկինս Ջոյսից, որը հայտնի էր իր բազմաթիվ ամուսնություններով և հարուստ տղամարդկանց հետ ունեցած սիրավեպերով։ 1963 թվականին Ուինսթոնն ադամանդը վաճառել է Սմիթսոնյան ինստիտուտին ։


== Պատմությունը ==

Լեգենդներից մեկի համաձայն՝ XVIII դարում ադամանդն արդյունահանվել է Բրազիլիայում և դարձել պորտուգալական թագի զարդերի մի մասը, սակայն այդ փաստը հաստատող ոչ մի փաստաթուղթ չկա։ Ըստ փաստագրված հաշվետվությունների՝ ադամանդի մասին հայտնի է, որ այն, ամենայն հավանականությամբ, XX դարի սկզբին հայտնաբերվել է Քիմբերլիի հիմնական հանքում (Հարավային Աֆրիկա), որից հետո գնվել է և պատկանել մի շարք անհատների։
Քարն առաջին անգամ փաստաթղթավորվել է որպես ամերիկյան «Black, Starr & Frost» ոսկերչական ընկերությանը պատկանող։ 1928 թվականի փետրվարին պարուհի Պեգի Հոփքինս Ջոյսն իր համար ձեռք բերեց մարգարտյա վզնոց 350 000 դոլար արժողությամբ և 23 000 դոլար կանխիկ գումարով։ Նա այդ ադամանդը դրեց իր պլատինե չոկերի մեջ։ 1951 թվականին Հարրի Ուինսթոնն ադամանդը գնեց Ջոյսից՝ ավելացնելով իր հավաքածուում։ 1963 թվականին նա վաճառեց այն Սմիթսոնյան ինստիտուտին՝ ավելի քան 3800 կարատ (760 գ) փոքր ալմաստների դիմաց ։


== Ծանոթագրություններ ==


== Տես նաև ==
Ադամանդ
Ալմաստ
Մանուել II (Պորտուգալիայի թագավոր)

Մանուել II (պորտ.՝ Manuel II) (նոյեմբերի 15, 1889(1889-11-15)[…], Belém Palace, Լիսաբոն - հուլիսի 2, 1932(1932-07-02)[…], Fulwell, Միդլեքս), Պորտուգալիայի թագավորության վերջին արքան` Սաքսեն-Կոբուրգ-Գոտա արքայատոհմից։ Պաշտոնապես Մանուելը համարվում է Բրագանսա արքայատոհմի ներկայացուցիչ։


== Կենսագրություն ==
Մանուել արքայազնը ծնվել է 1889 թվականին Պորտուգալիայում՝ արքա Կարլուշի ընտանիքում։
Պորտուգալիայի թագավոր Կարլուշ I-ի և Ամելիա Օռլեանացու երկրորդ զավակն է։ Բազմել է գային 19 տարեկան հասակում՝ 1908 թվականի փետրվարի 1-ին Լիսաբոնում հոր և մեծ եղբոր՝ Լուիշ Ֆիլիպի սպանությունից հետո։
Պորտուգալիայից հեռացրել է բռնապետական կառավարման համակարգը և նշանակել է ժողովրդավարական ընտրություններ։ Այդ ընտրություններում հաղթանակ տարան սոցիալիստները և հանրապետականները։ Նախագահ ընտրվելուց երկու տարի անց՝ 1910 թվականին երկրում տեղի ունեցավ հեղափոխություն, որի հաղթանակից հետո Պորտուգալիան հռչակվեց հանրապետություն։
Արտագաղթած ժամանակ Մանուելը գիրք է գրել միջնադարյան պորտուգալական գրականության մասին։
1913 թվականին ամուսնացել է Ավգուստա Վիկտորիա Հոհենցոլերնի հետ, սակայն երեխաներ չեն ունեցել։ Հայտնի է, որ թագավորը մահացել է 1932 թվականին Մեծ Բրիտանիայում։ Նրա մահից հետո Պորտուգալիայի վերջին արքայատոհմի կառավարումը անկում է ապրել։


== Ծանոթագրություններ ==


== Գրականություն ==
Great Dynasties. New York: Mayflower Books Inc. 1980. ISBN 0-8317-3966-5.
Hindley, Geoffrey (1979). The Royal Families of Europe. London: McGraw-Hill Book Company. ISBN 0-07-093530-0.
Ferro, António (1954). D. Manuel II, O Desventurado (in Portuguese). Lisbon: Livraria Bertrand.
Nobre, Eduardo (2002). Paixões Reais (in Portuguese). Lisbon: Quimera Editores Lda.
Վիյա Ցելմինշ

Վիյա Ցելմինշ ( անգլ.՝ Vija Celmins, լատիշ․՝ Vija Celmiņa, հոկտեմբերի 25, 1938(1938-10-25), Ռիգա, Լատվիա),  լատվիական ծագմամբ ամերիկյան նկարիչ և գրաֆիկ նկարիչ։ Հայտնի է դարձել որպես ամերիկյան ֆոտոռեալիզմի ներկայացուցիչ։


== Կենսագրություն ==
Վիյան ծնվել է 1938 թվականի հոկտեմբերի 25-ին, Ռիգայում։ 1945 թվականին Երկրորդ համաշխարհային պատերազմի ավարտի ժամանակ Ցելմինշների ընտանիքը տեղափոխվել է Արևելյան Գերմանիա, իսկ 1948 թվականին տեղափոխվել են Ինդիանապոլիս։ 1955-1962-ական թվականներին սովորել է Ինդիանապոլիսի Արվեստի դպրոցում։ 1965 թվականին Լոս Անջելեսում ստացել է Կալիֆոռնիայի համալսարանի մագիստրոսի աստիճան։


== Արվեստ ==
Վիյա Ցելմինշը անհատական ցուցադրություններով հանդես է եկել աշխարհի շատ թանգարաններում, ինչպիսիք են`Մետրոպոլիտեն թանգարանը, Բոստոնի ժամանակակից արվեստի թանգարանը, Ամերիկյան արվեստի Ուիթնի թանգարանը, Ժամանակակից արվեստի թանգարանը,  Լյուդվիգ թանգարանը, Լոս Անջելեսի արվեստի թանգարանը, Պոմպիդու կենտրոնը։
Նրա ամենաթանկարժեք կտավը` Գիշերային երկինք #14 (1996-1997), վաճառվել է 2013 թվականին Christie’s աճուրդում 2 մլն դոլլարով։


== Աղբյուրներ ==
Jean Christophe Ammann. Das Glück zu sehen, Zum Werk von Vija Celmins, S. 114 ff, Lindinger + Schmid, 1998 ISBN 3-929970-35-X.
Э. Ансоне, каталог «Dubultā realitāte» (Двойная реальность, 2014).


== Ծանոթագրություններ ==


== Արտաքին հղումներ ==
Рожденные в Латвии — известные во всем мире
Այկանսըր

Այկանսըր, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դոլոտինկա (Միլլերովսկի շրջան)

Անվան այլ կիրառումների համար տե՛ս՝ Դոլոտինկա (այլ կիրառումներ)Դոլոտինկա (ռուս.՝ Долотинка), ավան Ռուսաստանի Դաշնության Ռոստովի մարզի Միլլերովսկի շրջանում։ Տրենևսկի գյուղական համայնքի վարչական կենտրոնն է։
Հանրապետության հրապարակ (մետրոյի կայարան)

«Հանրապետության հրապարակ» (նախկին անվանումը՝ «Լենինի հրապարակ»), Երևանի մետրոպոլիտենի կայարան, որը բացվել է 1981 թվականի դեկտեմբերի 26-ին։ Կայարանը գտնվում է Երևանի Կենտրոն համայնքում և դուրս է գալիս Նալբանդյան փողոց, Գլխավոր պողոտա՝ Հանրապետության հրապարակի հարևանությամբ։ Հարևանությամբ գտնվում են Հանրապետության հրապարակը, ՀՀ կառավարության առաջին և երրորդ մասնաշենքերը, Վերնիսաժը, Պատմության թանգարանը։
Անվանակոչվել է Երևանի գլխավոր հրապարակի անունով։ Մինչև 1992 թվականը կոչվում էր Վլադիմիր Լենինի անունով։
Ջիմ Թորոսյանի ու Մկրտիչ Մինասյանի այս համատեղ աշխատանքը 1983 թ. արժանացել է ՀԽՍՀ պետական մրցանակի։ Կայարանի գլխավոր կոնստրուկտորն է Հենզել Հակոբյանը։


== Պատկերասրահ ==

		
		
		
		
		


== Տես նաև ==
Երևանի մետրոպոլիտեն
Տրանսպորտը Երևանում


== Ծանոթագրություններ ==


== Արտաքին հղումներ ==
Նյութ կայարանի մասին metroworld.ruz.net կայքում
Միխեևո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՄիխեևոՄիխեևո (ռուս.՝ Михеево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդրո-Նևսկի (գյուղ, Բագանսկի շրջան)

Անվան այլ կիրառումների համար տե՛ս՝ Ալեքսանդրո-ՆևսկիԱլեքսանդրո-Նևսկի (ռուս.՝ Александро-Невский), գյուղ Ռուսաստանի Նովոսիբիրսկի մարզի Բագանսկի շրջանի կազմում։
Բնակչությունը 2006 թվականին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաանանա

Ռաանանան (եբրայերեն՝ רעננה‎), քաղաք է Իսրայելի արևմտյան մասում՝ Հարավային Շարոնում։ Քաղաքը Թել Ավիվից գտնվում է 19 կմ հեռավորության վրա։ Քաղաքի հիմնական բնակչությունը Մեծ Բրիտանիայից, ԱՄՆ-ից, Ֆրանսիայից, Հարավային Աֆրիկայից, ԱՊՀ-ից և այլ երկրներից ներգաղթած հրեաներն են։ Քաղաքի կառուցումը սկսվել է 1912 թ-ին և միայն ավարտվել է 1922 թ-ին։


== Բնակչություն ==
Իսրայելի Կենտրոնական վիճակագրական բյուրոյի տվյալների համաձայն 2016 թվականին բնակչությունը կազմում էր 70 782 մարդ ։ 


== Քույր քաղաքները ==
 Օպստերլենդ
 Վերոնա
 Ատլանտա
 Բրամշե
 Գոսլար


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Մունիցիպալիտետի պաշտոնական կայք էջը Archived 2013-01-14 at the Wayback Machine. (եբրայերեն), (անգլ.)
Դարբ (գետ)

Դարբ, Թերփ, Թերփա, Թերփչայ, Թերպ, Քոչբեկ, գետ Հայաստանի Վայոց ձորի մարզում, Արփայի ձախ վտակը։ Սկիզբ է առնում Զանգեզուրի լեռնաշղթայի հյուսիսային լանջերից՝ 2960 մետր բարձրությունից։ Երկարությունը 22 կմ է, ջրահավաք ավազանը՝ 164 կմ²։ Սնումը հիմնականում հալոցքային (53%) և ստորերկրյա (32%) է, վարարումը՝ մայիսին։ Տարեկան միջին ծախսը 1,18 մ³/վ է, հոսքը՝ 37,2 միլիոն մ³։ Ջրերն օգտագործվում են ոռոգման նպատակով։


== Ծանոթագրություններ ==
Heaven for Everyone

«Heaven for Everyone» («Երկինք բոլորի համար»), The Cross բրիտանական ռոք խմբի երգը Shove It ալբոմից։ Երգը գրել է Ռոջեր Թեյլորը Queen-ի A Kind of Magic ալբոմի սեսիաների ժամանակ։ Այդ ժամանակ էլ ստեղծվել է երգի դեմո տարբերակը։
Shove It ալբոմի բրիտանական հրատարակության վրա թողարկվել է Ֆրեդի Մերկուրիի վոկալով երգի տարբերակը, իսկ ամերիկյան հրատարակության և բոլոր սինգլների վրա՝ Ռոջեր Թեյլորի վոկալով տարբերակը։ Երգը The Cross-ի վաղ ստեղծագործության համար տիպիկ փոփ ռոք հնչում ունի։
1995 թվականին Queen-ը թողարկել է երգի քավեր տարբերակը Ֆրեդի Մերկուրիի վոկալով Made in Heaven ալբոմի վրա։ Այդ տարբերակը տարբերվում է ծանր, էներգետիկ հնչմամբ։ Այն երկրորդ հորիզոնական է զբաղեցրել բրիտանական հիթ-շքերթում։


== Թրեք լիստ ==


=== 1988 The Cross-ի սինգլների թողարկումներ ===
UK 7" սինգլ

"Heaven for Everyone" (Ռոջեր Թեյլորի վոկալ)
"Love on a Tightrope"UK 12" սինգլ

"Heaven for Everyone" (Ռոջեր Թեյլորի վոկալ)
"Love on a Tightrope"
"Contact"


=== 1995 Queen-ի սինգլների թողարկումներ ===
UK CD1

"Heaven for Everyone" (Սինգլ տարբերակ)
"It's a Beautiful Day"
"Heaven for Everyone" (Ալբոմային տարբերակ)UK CD2

"Heaven for Everyone" (Սինգլ տարբերակ)
"Keep Yourself Alive"
"The Seven Seas of Rhye"
"Killer Queen"UK cassette

"Heaven for Everyone" (Սինգլ տարբերակ)
"It's a Beautiful Day" (Սինգլ տարբերակ)US CD սինգլ

"Heaven for Everyone" (Սինգլ տարբերակ)
"Soul Brother" (ձայնագրվել է 1981 թվականին)UK Promo CD / 12"

"Heaven for Everyone" (Սինգլ տարբերակ)UK 7"

A. "Heaven for Everyone" (Սինգլ տարբերակ)
B. "Heaven for Everyone" (Ալբոմային տարբերակ)


== Մասնակիցներ ==
The Cross-ի տարբերակ

Ռոջեր Թեյլոր՝ վոկալ, գործիքների մեծամասնությունը
Էդնի Սպայք՝ վոկալ
Ֆրեդի Մերկուրի՝ հյուր վոկալ և բեք վոկալQueen-ի տարբերակ
Ֆրեդի Մերկուրի՝ գլխավոր և բեք վոկալ
Բրայան Մեյ՝ էլեկտրակիթառ, բեք վոկալ
Ռոջեր Թեյլոր՝ հարվածայիններ, բեք վոկալ
Ջոն Դիքոն՝ բաս կիթառ


== Հիթ-շքերթներ և վաճառքներ ==


== Ծանոթագրություններ ==


== Արտաքին հղումներ ==
Պաշտոնական տեսահոլովակ («Էվոլյուցիա» կարճամետրաժ ֆիլմի հիման վրա") ՅուԹյուբում
Երգի տեքստը Queen-ի պաշտոնական կայքում
Յանա Յացկովա

Յանա Յացկովա (չեխ․՝ Jana Jacková, օգոստոսի 6, 1982(1982-08-06), Frýdek-Místek), չեխ շախմատիստուհի, կանանց գրոսմայստեր (2001), միջազգային վարպետ (2004)։


== Կենսագրություն ==
Յանա Յացկովան ծնվել է Չեխիայի Ֆրիդեկ-Միստեկ քաղաքում։ Կրտսեր տարիքում նա ստացել է լավագույն չեխ շախմատիստուհիների կոչումը։
1998 թվականին հաղթող է ճանաչվել Չեխիայի առաջնությունում։ 1999 թվականին Երևանում տեղի ունեցած Շախմատի Եվրոպայի թիմային առաջնությունում զբաղեցրել է երկրորդ տեղը։ Չեխիայի կանանց հավաքականի կազմում վեց անգամ մասնակցել է  օլիմպիադաների և հինգ անգամ՝ Եվրոպայի  թիմային առաջնությունների։ 
1997 թվականին Պուլայում կայացած Եվրոպայի թիմային առաջնությունում նա լավագույն արդյունքն է ցույց տվել անհատական պայքարում։
Յանան իր շախմատային կարիերայի գագաթնակետին հասել է 2007 թվականի ապրիլի 1-ին՝ 2423 միավորով և ՖԻԴԵ-ի վարկանիշային աղյուսակի կանանց շրջանում զբաղեցրել 41-րդ հորիզոնականը։
2008 թվականին նա հայտնի է դարձել շախմատային աշխարհում՝ Մարիանսկե Լազնեում կայացած «վետերաններն ընդդեմ կանանց» խաղի առաջին տուրում աշխարհի չեմպիոն Անատոլի Կարպովի նկատմամբ տարած իր հաղթանակով։
2010 թվականի կեսերից դադարել է մրցաշարերին մասնակցելուց։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Պարտիաները chessgames.com կայքում
Պարտիաները 365chess.com կայքում
Մասնակցությունը օլիմպիադաներին
Մասնակցությունը կանանց աշխարհի թիմային առաջնությանը
Մասնակցությունը կանանց Եվրոպայի թիմային առաջնությանը
Թերրի Օ'Քուին

Թերրի О’Քուին(անգլ.՝ Terry O’Quinn, հուլիսի 15, 1952(1952-07-15), Sault Ste. Marie, Միչիգան, ԱՄՆ), ամերիկացի դերասան, ավելի շատ հայտնի է դարձել Ջոն Լոկի դերով՝ «Կորուսյալները» հեռուստասերիալում, ինչպես նաև Պիտեր Ուոտսի դերով՝ «Հազարամյակ» հեռուստասերիալում։ «Կորուսյալները» հեռուստասերիալում դերակատարը արժանացել է ամերիկական հեռուստատեսային «Էմմի»  նոմինացիոն մրցանակի՝ «Լավագույն դերասան երկրորդ պլանի համար» (2007), այնուհետև «Screen Actors Guild Awards» նոմինացիոն մրցանակի՝ «Լավագույն դերասանական անսամբլ» (2006) և «Սատուրն» խրախուսական մրցանակի՝ որպես «Երկրորդ պլանի լավագույն դերասան» (2005)։


== Կենսագրություն ==
Թերրի О’Քուինը ծնվել է Միչիգան նահանգի Սու-Սենտ-Մարի քաղաքումում։ Սովորել է Միչիգանի Կենտրոնական համալսարանում, իսկ դրանից հետո՝ Այովա նահանգի համալսարանում։ Քսան տարեկանից սկսել է ճաղատանալ։
Մանկուց հետաքրքրվել է երաժշտությամբ։ Դպրոցում նա նվագել է տարբեր նվագախմբերի հարվածային գործիքների վրա, սակայն միշտ երազել է սովորել կիթառ նվագել։ Իններորդ դասարանում վեց ամիս աշխատել է ախոռում, գումար հավաքել և գնել լավ գործիք։ Փոստով Կիթառի ինքնուսույց դուրս գրեց և այդ ճանապարհով հասավ արդյունքի։ Ուսանողական տարիներին կարելի էր О’Քուինին հանդիպես  Այովա Սիթիի ռեսորաններում և ակումբներում՝ որպես երգիչ և կիթառահար։ Լեգենդի համաձայն՝ Այովայում «համերգներից» մեկի ժամանակ՝ ելույթից հետո, Թերրին հանդիպել է «Բլեք Սաբաթ» խմբից Օզզի Օսբորնի հետ։ Այդ ժամանակ նա ավարտել էր թիմում աշխատանքը և պլանավորում էր սկսել մենակատարի կարիերան։ О’Քուինի իմպրովիզներով և կիթառային օրիգինալ տեխնիկայով տպավորված՝ Օսբորնը նրան առաջարկեց համագործակցել իր հետ, բայց երիտասարն Օզզիին ապշեցրեց իր մերժումով։
О’Քուինի նկարահանումները ֆիլմում սկսվել են 1970 թվականից։ Նա նկարահանվեց քիչ բյուջե ունեցող երկու ֆիլմում։ 1978 թվականին քսանվեցամյա Թերրին տեղափոխվում է Լոս Անջելես և լիովին նվիրվում դերասանական արվեստին։ Հենց այդ ժամանակ նա որոշեց իր ազգանվանը ավելացնել «О’», որպեսզի նրան չշփոթեն այդ ժամանակվա դերասան Թերրի Քուինի հետ (անգլ.՝ Terry Quinn).
1979 թվականին О’Քուինին «Դրախտի դարպասներ» ֆիլմում տվեցին ոչ մեծ դեր։ Ըստ սցենարի նրա մարմնավորած կերպարին վիճակված էր բազմիցս երթևեկել ձիով, և Թերին խորհուրդներ էր ստանում Լորիից՝ ում ծնողները ձիաբուծարանի սեփականատերեր էին։ Նրանց մեջ առաջացավ բուռն սիրավեպ և նրանք 1979 թվականի նոյեմբերին ամուսնացան։ Ունեցան երկու որդի՝ Օլիվերը և Հանթերը։
Թերրին О’Քուինը հայտնի դարձավ «Խորթ հայր» ֆիլմից հետո, որտեղ նա կատարում էր սերիական մարդասպանի հոգեբանական դժվար դերը։
Թերրին О’Քուինը ընկերացավ «The X-Files» ֆիլմի պրոդյուսեր Քրիս Քարթերի և «Կորուսյալները» ֆիլմի պրոդյուսեր Ջեֆրի Ջեյքոբ Աբրամսի հետ։ Նա «Ռեգգի» մականունով իռլանդական թատրոնի սեփականատերն է։


== Ֆիլմագրություն ==


=== Խաղարկային ֆիլմեր ===


=== Հեռուստասերիալներ ===


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Terry O’Quinn.org(անգլ.)
Վորոնեժ

Անվան այլ կիրառումների համար տե՛ս՝ Վորոնեժ (այլ կիրառումներ)Վորոնեժ (ռուս.՝ Воро́неж), քաղաք Ռուսաստանում, Վորոնեժի մարզի վարչական կենտրոնը։ Գտնվում է Վորոնեժ գետի Վորոնեժի ջրամբարի և Դոն գետի ձախ ափին։ Մոսկվայից հեռավորությունը կազմում է 534 կմ։ Վորոնեժ քաղաքի բնակչությունը կազմում է 1 023 570 մարդ (2015 թվականի դրությամբ)։ Վորոնեժի շուրջը ագլոմերացիա է գոյացել՝ 1,3 միլիոն մարդ բնակչության թվով։


== Անվան ստուգաբանություն ==
19-րդ դարի ռուսազգի լեզվաբան-սլավոնագետ Իզմայիլ Սրեզնևսկին համարում էր, որ «վորոնեժ» բառը ծագել է «ворон» («ագռավ») թռչունի անունից։ Գերմանացի լեզվաբան Մաքս Ֆասմերը, ով համարվում է ռուսերեն լեզվի ստուգաբանական չորս հատորներից բաղկացած բառարանի հեղինակ, ենթադրություն է արել, որ Վորոնեժ անվանումը կապ ունի «вороно́й» (սևաթույր) ածականի հետ։ Իզմայիլ Սրեզնևսկու և Մաքս Ֆասմերի կարծիքները իր հոդվածում միավորել է Ն. Պ. Միլոնովը և հրապարակել այն Մ. Ն. Մելխեևի և Վ. Ա. Նիկոնովի տեղանունների բառարաններում։ Նա ենթադրել է, որ Վորոնեժ գետի անվանումը և «Воро́на» բառը իրար հետ կապված են ջրի գույնով։ Ն. Պ. Միլոնովը ուշադրություն է դարձրել նաև բառի «եժ» կամ «նեժ» մասնիկի վրա, որը հաճախ հանդիպում է հնագույն այլ անվանումներում։ Վորոնեժյան գավառագետ Վլադիմիր ԶագորովսկիՎլադիմիր Զագորովսկու վարկածով, Վորոնեժ անվանումը կարող էր ծագել «вороне́ж» ստացական ածականից, որը, հավանաբար, իր հերթին ծագել է հին սլավոնական Վորոնեգ անունից, ընդ որում Վորոնեժ տեղանունը եկել է Չերնիգովյան իշխանությունից, որտեղ այն առաջացել է 9-րդ դարում որպես ստացական ածական Վորոնեգ հատուկ անունից՝ քաղաք Վորոնեգ։ Նրա կարծիքով՝ «Վորոնեժ» անվանումը հետագայում դադարել է կապ ունենալ անվան հետ, իսկ շեշտը տեղափոխվել է երկրորդ վանկի վրա։ Վորոնեժ սկսեցին անվանել տեղանքը, իսկ այնուհետև՝ գետը։ Նրա վրա կառուցված քաղաքը սկսեց կոչվել Վորոնեժ։
Բաժանված է վեց վարչական շրջանների։


== Պատմություն ==


== Ծանոթագրություններ ==


== Արտաքին հղումներ ==
Voronezh State University - City page Archived 2009-12-09 at the Wayback Machine.
Voronezh.Net City site Archived 2012-12-04 at Archive.is (ռուս.)
Rolls Royce (երգ)

«Rolls Royce», ռուսական հիփ-հոփ կատարողներ Տիմատիի, Ջիգանի և Եգոր Կրիդի երգը։ Թողարկվել է 2020 թվականի հոկտեմբերի 23-ին Sony Music Entertainment լեյբլում որպես սինգլ։ Երգի հեղինակներն են Էլդար Բայրամովը, Եգոր Բուլատկինը և Սերգեյ Դեմյանկոն։


== Պատմություն ==
Թողարկումից երեք օր առաջ թողարկվել է երգի սնիպետը։ Բացի այդ, «Звездопад» (հայերեն՝ «Աստղաթափ») երգի տեսահոլովակի վերջում ցուցադրվել է երգի շապիկը.


== Տեսահոլովակ ==
Երգի հետ թողարկվել էր նաև տեսահոլովակի թիզերը։
Տեսահոլովակը պաշտոնապես թողարկվել է 2020 թվականի հոկտեմբերի 30-ին։ Տեսահոլովակում Տիմատին, Ջիգանը և Եգոր Կրիդը հարձակվում են իրենց մրցակցին պատկանող սուշի բարի վրա, որը ծառայում էր նաև որպես նարկոլաբորատորիա և փողերի պահեստ։ Տեսահոլովակի վերջում Ջիգանը, ում ավելի ուշ փոխարինեց Սերգեյ Բեզռուկովը, դավաճանում է իր համախոհներին։ Թողարկման օրը տեսահոլովակը հավաքել է 2,5 միլիոն դիտում և հասել երկրորդ հորիզոնականին ռուսական YouTube սեգմենտի «Թրենդներ» բաժնում։ Երաժշտական տեսահոլովակի ռեժիսորը Պավել Խուդյակովն է։


== Հիթ-շքերթներ ==


== Ծանոթագրություններ ==
Աբբատ (վեպ)

Աբբատ (անգլ.՝ The Abbot), Վալտեր Սքոթի պատմավեպ, հրապարակված 1820 թվականի աշնանը։ «Վանք» վեպի հետ միասին այն մտնում է «Tales from Benedictine Sources» շարքի մեջ։ Այս ստեղծագործությունները միմյանց կապված են մի քանի գործող դեմքերով և ընդհանուր թեմայով. դրանցում նկարագրված է բողոքականության զարգացումն ու հաղթանակը Շոտլանդիայում։ «Աբբատ»-ի գործողություններն ընթանում են Մարիա Ստյուարտի շուրջ, և մասնավորապես, նկարագրվում է նրա՝ Լոխլեվեն ամրոցում փակվելու շրջանը, փախուստը և դրան հաջորդած պարտությունը։
«Ուևերլի» շարքի վեպերի հետ կողք-կողքի՝ «Աբբատը» ներկայացվել է որպես «Վանքի» շարունակությունը, և իբր գրվել է նույն աղբյուրների հիման վրա։ Առաջին հրատարակության ներածական մասում հաղորդվում է, որ պատմությունը շարունակում է բենեդիկտյան ձեռագրի սյուժեն։ Ի տարբերություն նախորդ ստեղծագործության, «Աբբատը» հանդիպեց քննադատների թեժ կարծիքներին, և նշանակալի կերպով օգնեց Սքոթին վերականգնել «Այվենհո»-ի կողմից ստեղծված հեղինակությունը, որը խարխլվել էր «Վանք» վեպի տապալումից հետո։ Լոխլեվենը դարձավ զբոսաշրջիկների ուխտագնացության վայր։ Վեպի հաջողությունը Սքոթի համար նույնպես դարձավ հաստատումն այն բանի, որ 16-րդ դարըիրենից ներկայացնում է պարարտ հող պատմական գրականության համար։ Այդ շրջանին հեղինակն անդրադարձել է հաջորդ՝ Կենիլվորտ վեպում։


== Նախապատմությունը ==
Երկրորդ վեպը գրելու վերաբերյալ պայմանագիրը կնքվել էր դեռևս «Վանքը» ավարտելը։ Շարունակությունը հրապարակելու գաղափարը առաջին անգամ ծագեց Ջոն Բալանթայնի նամակում՝ ուղղված Longman, Hurst, Rees, Orme, and Brown հրատարակչության սեփականատերերին (1819), որին նրանք միանգամից համաձայնվեցին։ Վալտեր Սքոթին դա նույնպես դու եկավ, քանի որ ֆինանսական գործերը կարգավորելու կարիք կար։ Գրքի վրա աշխատանքը նա միանգամից չսկսեց, բայց արդեն սեպտեմբերի սկզբին այն ավարտել էր։


== Պատկերներ ==

		


== Ծանոթագրություններ ==


== Արտաքին հղումներ ==
  The Abbot' Գուտենբերգ նախագծի կայքում 
Полный текст романа(ռուս.) Մաքսիմ Մաշկովի գրադարանում
I Might Be Wrong: Live Recordings

I Might Be Wrong։ Live Recordings, Radiohead ռոք խմբի առաջին և դեռևս միակ համերգային ալբոմն է։ «I Might Be Wrong: Live Recordings» ալբոմը լույս է տեսել 2001 թվականին։ Այս ալբոմում կա 8 երգ։ Այս ալբոմի երգերը կատարվել են տարբեր ալբոմների երգերի միացությանմ, այսինքն՝ «Kid A» և «Amnesiac» ալբոմների միացումով։ Այս երաժշտական ալբոմի ամենահայտնի երգերը՝ «The National Anthem», «I Might Be Wrong» և «Like Spinning Plates» երգերն են։


== Կոմպոզիցիաների ցանկ ==
«The National Anthem» - 4։57
«I Might Be Wrong» - 4։52
«Morning Bell» - 4։14
«Like Spinning Plates» - 3։47
«Idioteque» (Radiohead, Пол Лански) - 4։24
«Everything in Its Right Place» - 7։42
«Dollars & Cents» - 5։13
«True Love Waits» - 5։02


== Ժամանակագրության թողարկում ==


== Արտաքին հղումներ ==
I Might Be Wrong: Live Recordings
Պոսպելիխա (գյուղ, Պոսպելիխինսկի շրջան)

Անվան այլ կիրառումների համար տե՛ս՝ ՊոսպելիխաՊոսպելիխա (ռուս.՝ Поспелиха), գյուղ Ռուսաստանի Ալթայի երկրամասի Պոսպելիխինսկի շրջանի կազմում։
Բնակչությունը 2003 թվականին գրանցված տվյալներով կազմում էր 13700 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրակարտա

Սուրակարտա, քաղաք Ինդոնեզիայում, Ճավա կղզում, Սոլո գետի հովտում։ Ունի 414 հազար բնակչություն (1971)։

Տրանսպորտային հանգույց է։ Կան սննդի, տեքստիլ արդյունաբերության ձեռնարկություններ։ Ավանդական գեղարվեստական արհեստագործության կենտրոն է։ Պահպանվել է Մանգկունեգարան մզկիթը (16-րդ դար) ։


== Ծանոթագրություններ ==

Կաղապար:Ինդոնեզիա-անավարտ
Ամանորյա նամականիշ

Ամանորյա նամականիշ, հատուկ փոստային նամականիշ Նոր տարվա սյուժեով և նոր տարվա շնորհավորանքներով։ Թողարկվում է մի շարք երկրներում և նախատեսված է նախատոնական և հետտոնական շրջանում փոստային առաքումները վճարելու համար։


== Պատմություն ==

Ամանորյա փոստային նամականիշ ստեղծելու գաղափարը առաջինը ծագել է Դանիայի փոստի կառավարիչ Էյնար Հոլբելի մոտ 1904 թվականին։ Առաջին ամանորյա դանիական թողարկումը նախատեսված չէր փոստային առաքումները վճարելու համար, այլ միան Նոր տարին շնորհավորելու համար էր։ Ժամանակի հետ նման Փոստային նամականիշները սկսեցին ժողովրդականություն վայելել և մինչ այժմ թողարկվում են որոշ սկանդինավյան երկրներում։ Այս նամականիշների համար բնորոշ են ձմեռային բնապատկերները, սուրբծննդյան եղևնիներ, սահնակներով և դահուկներով սահող երեխաներ, ձնեմարդեր և այլ ձմռան և ամանորյա խորհրդանիշներ։
Ամանորյա թեմայով թողարկված անվանական գնով փոստային նամականիշներ հայտնվել են ավելի ուշ։ Սկզբում դրանք դրոշմներ էին սովորական փոստային նամականիշների վրա, օրինակ՝ Պարագվայի 1931 թվականի նամականիշը։


== Գրականություն ==
Большой филателистический словарь / Под общ. ред. Н. И. Владинца и В. А. Якобса. — М.: Радио и связь, 1988. — 320 с. — ISBN 5-256-00175-2. (См. «Марки новогодние».)
Календарь филателиста на 1978 год. — М.: Связь, 1977. — С. 110.
Новый год в марках // Интеррос. — 2007. — № 5.
Филателистический словарь / Сост. О. Я. Басин. — М.: Связь, 1968. — 164 с. (См. Новогодние марки.)
Սքոթt 2007. Standard Postage Stamp Catalogue. — New York: Scott, 2006.(անգլ.)


== Ծանոթագրություններ ==
Սիա (այլ կիրառումներ)

Սիա, կարող է վերաբերել․

Սիա (Կիպրոս), գյուղ Կիպրոսում
Սիա Ֆուրլեր, երգչուհի, երգահան
Խուդատոյկո

Խուդատոյկո (ռուս.՝ Худатойко), գետ Ռուսաստանում, հոսում է Հյուսիսային Օսիա-Ալանիայի հանրապետությունում, Կառաչաեվո-Չեռկեսկայա հանրապետությունում։ Գետաբերանը տեղակայված է Մալկա գետի աջ ափով՝ 124 կմ հեռավորության վրա։ Գետի երկարությունը 12 կմ։ Ջրահեռացման տարածքը 21,1 կմ²


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպյան ավազանային շրջանին, գետային ավազանը Մալկա, ենթաավազանը՝ բացակայում է։ Գետի ջրատնտեսային տեղամասը Կասպից ծովից մինչև Վոլգա և Թերեք գետերի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000512108200004255
Հիդրոլոգիական ուսումնասիրությունների կոդը - 108200425
Ավազանի կոդը - 07.02.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալբիսոլա Մարինա

Ալբիսոլա Մարինա (իտալերեն՝ Albissola Marina), կոմունա Իտալիայում, գտնվում է Լիգուրիա մարզի Սավոնա գավառում։
Բնակչությունը 5680 մարդ է (2008 թվականի տվյալներով)։ Բնակչության խտությունը՝ 1893 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 17012, հեռախոսային կոդ՝ 00019։
Կոմունայի հովանավորն է Սուրբ Կույս Մարիամը։ Տոնը նշվում է սեպտեմբերի 8-ին։


== Արտաքին հղումներ ==
Պաշտոնական էջ (իտալ.)
Ռոյ Հարրոդ

Ռոյ Ֆորբս Հարրոդ (անգլ.՝ Sir Roy Forbes Harrod, փետրվարի 13, 1900(1900-02-13)[…], Լոնդոն, Մեծ Բրիտանիայի և Իռլանդիայի միացյալ թագավորություն - մարտի 8, 1978(1978-03-08), Holt, North Norfolk, Նորֆոլկ, Անգլիա, Միացյալ Թագավորություն)՝ անգլիացի տնտեսագետ։ Սովորել է Օքսֆորդի համալսարանում, հենց այնտեղ էլ դասավանդել է (1929—1937 թթ. և 1946-1967 թթ.)։ Զբաղվածության և զարգացման կայունության հարցերով ՄԱԿ-ի ենթահանձնաժողովի անդամ (1947-50 թթ.), Արժույթի միջազգային հիմնադրամի խորհրդական՝ տնտեսագիտության գծով (1952—1953 թթ.)։ Բեռնարդ Հարմսի անվան մրցանակի և մեդալի դափնեկիր (1966 թ.)։


== Հիմնական աշխատությունները ==
«Ջոն Մեյնարդ Քեյնսի կյանքը» (The Life of John Maynard Keynes,1951 թ.),
«Տնտեսական դինամիկայի տեսության ուղղությամբ. տնտեսական տեսության նոր արդյունքները և դրանց կիրառումը տնտեսական քաղաքականության մեջ» (Towards a Dynamic Economics. Some Recent Developments of Economic Theory and Their Application to Policy, (1956 թ.)։


== Ծանոթագրություններ ==


== Հղումներ ==
Ռ. Հարրորդի կենսագրությունը Archived 2008-04-29 at the Wayback Machine.
Տնտեսական դինամիկայի տեսության ուղղությամբ
Շատո Տիեռի

Շատո Տիեռի  (ֆր.՝ Château-Thierry), համայնքը գտնվում է Ֆրանսիայի հյուսիսում։ Ավելի կոնկրետ Օ-դե-Ֆրանս շրջանում, Էն գավառումում։ Շատո Տիեռին գտնվում է կենտրոնում։ Փարիզի արևելքից 85 կմ, իսկ Ռեյմսի արևմուտքից 51 կմ հեռավորության վրա։
Բնակչությունը 2014 թվականին կազմում էր 14 546 մարդ։


== Պատմություն ==
Հիմնադրվել է Հռոմեական կայսրության գոյության վերջին տարիների ընթացքում։ Օտմյու կոչվող բնակավայրը գտնվում էր Սուասոնի Տրուա կոչվող։ Այնտեղով էր անցնում նաև Մառն գետը։
VIII դարում մայորդոմ Կառլոս Մարտելը գերեվարում է ֆրանկների թագավորին և փակում նրան Օտմյու դղյակում։ Շուտով այն ստանում է «Castrum Theodorici» անվանումը, որը շուտով դառնում է «Շատո Տիեռի» («Theodorici» անունը թարգմանվեց ֆրանսերենից որպես Տիեռի)։ Շատո Տիեռին երկար տարիներ շարունակ պատկանում էր Վերմանդուայի գրաֆներին՝ ֆրանսիայի թագավորների մոտ բարեկամներին։
Շատո Տիեռիի տարածքում էին տեղի ունեցել երկու կարևոր մարտեր։ Առաջին մարտը տեղի է ունեցել 1814 թվականին փետրվարի 12–ին, Նապոլեոնի վեցօրյա պատերազմի ժամանակ, իսկ Առաջին աշխարհամարտի ժամանակ 1918 թվականին այստեղ դաշնակիցները հարված հասցրին գերմանական զորքին։


== Տեսարժան վայրեր ==
Հայտնի Շատո Տիեռի դղյակի ավերակներ։ Պահպանվել են պատերի մի մասը, Սեն-Ժան և Սեն-Պիեր դարպասները։
XVII դարի վանք։ Ներկայումս գործում է որպես քոլեջ։
XV դարի եկեղեցի։
Բողոքական եկեղեցի։
Բալն (նախկին դիտարան)։


== Տնտեսություն ==
Բնակչության զբաղվածությունը՝

գյուղատնտեսություն — 0,8 %
արդյունաբերություն — 16,1 %
շինարարություն — 3,8 %
առևտուր, տրանսպորտ և սպասարկման ոլորտ — 42,3 %
պետական ​​և համայնքային ծառայություններ — 37,0 %Գործազրկության մակարդակը (2014) — 22,9 % (Ֆրանսիա —  13,5 %, Էն համայնք — 17,8 %)։
Մեկ մարդու տարեկան միջին եկամուտը(2013) — 17 385 եվրո (Ֆրանսիա — 20 185 եվրո, Էն համայնք — 18 300 եվրո)։


== Ժողովրդագրություն ==
Բնակչության թվի դինամիկա


== Քույր քաղաքներ ==
 Մոսբահ, Գերմանիա
 Պյոսնեկ, Գերմանիա
 Ունտերլուս, Գերմանիա
 Ալիարտոս, Հունաստան
 Մադագասկար
  Գրիբուվ, Լեհաստան
 Կինյամի, Ռուանդա
 Չիսնեդիե, Ռումինիա


== Տե՛ս նաև ==
Ֆրանսիայի շրջանների ցանկ


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
[1]
2014 թվականի քաղաքային ընտրությունների արդյունքը
Աստերոիդների դաս C

Աստերոիդների դաս C, մուգ ածխածնային մարմիններ։ Սա ամենատարածված աստերոիդների դասն է, այս դասի մեջ են մտնում բոլոր հայտնի աստերոիդների 75 %-ը, իսկ աստերոիդների գոտու արտաքին մասում (2,7 ա. մ. ուղեծրից այն կողմ) այս դասի աստերոիդների տոկոսային պարունակությունը ավելի մեծ է, այս աստերոիդների դասը հանդիսանում է հիմնականը։ Այս դասի աստերոիդների քանակը իրականում կարող է լինել շատ ավելի շատ, քանի որ նրանք ունեն ավելի ցածր արտացոլման հատկություն համեմատած մյուս սպեկտրալ դասերի հետ, և հետևաբար նրանց ավելի դժվար է հայտնաբերել։


== Հատկանիշներ ==
Այս աստերոիդների դասը ունի քարե խոնդրիտային երկնաքարերի սպեկտրին շատ նման սպեկտր, որոնց քիմիական կազմվածքը մոտ է այն միգամածության կազմվածքին, որից առաջացել է Արեգակը և որը ծառայել է պրոտոմոլորակային սկավառակի ստեղծման համար սկզբնանյութ, սակայն նրանց մեջ բացակայում են ջրածինը, հելիումը և այլ ցնդող նյութերը։ Այս աստերոիդների մեջ հավանական են օգտակար հանաձոների առկայությունը.
Ածխածնային աստերոիդները չափազանց մուգ են, նրանց ալբեդոն կազմում է ընդամենը 0,03 - 0,10 (օրինակ՝ (211) Իզոլդա աստերոիդի ալբեդոն կազմում է ընդամենը 0,06)։ Այդ պատճառով, եթե S դասի աստերոիդները կարելի է տեսնել հասարակ հեռադիտակով, ածխածնային C դասի աստերոիդների դիտարկման համար անհրաժեշտ է արդեն ոչ մեծ աստղադիտակ։ Այս դասի առավել վառ ներկայացուցիչն է (324) Բամբերգա աստերոիդը, սակայն քանի որ այս աստերոիդի ուղեծիրը բավականին ձգված է, իր առավելագույն պայծառության այն հասնում է համեմատաբար կարճ ժամկետով։
Նրանց սպեկտրները ունեն չափավոր ուժեղ ուլտրամանուշակագույն կլանում 0,4-0,5 մկմ ալիքի երկարության ժամանակ, իսկ ավելի մեծ ալիքի երկարության դեպքում կլանումը մոտավորապես համասեռ է մի փոքր մեծացմամբ սպեկտրի կարմիր մասում։ Ի հայտ են գալիս, այսպես կոչված «ջրային» կլանումներ մոտավորապես 0,3 մկմ ալիքի երկարության ժամանակ, որոնք կարող են վկայել ջրի առկայության մասին։
C դասի աստերոիդների ամենամեծ ներկայացուցիչն է (10) Հիգեան։


== SMASS դասակարգում ==
SMASS դասակարգումով առանձնացնում են հետևյալ ենթախմբերը՝

տիպային - սպեկտրը ցույց է տալիս թույլ կամ միջին կլանում կարճ մասում (< 0,55 մկմ) և դառնում է հարթ կամ կարմրավուն մնացածներում՝ (10) Հիգեա
Cb - 0,44–0,92 մկմ միջակայքում սպեկտրը գծային է, առանց առանձնահատկությունների, հարթ կամ ունի թեթև հակում կարմիր մասին՝ (253) Մատիլդե, (515) Աթալիա
Cg - սպեկտրը ունի վառ հատկանիշներ կարճ մասում (< 0,55 մկմ) և դառնում է հարթ կամ մի փոքր կարմրավուն մյուս մասերում՝ (175) Անդրոմաքե, (1300) Մարսել
Ch - սպեկտրը նման է տիպային C դասին, բայց ցույց է տալիս մի փոքր ուժեղացված կլանում մոտավորապես 0,7 մկմ մասում՝ (13) Էգերիա, (19) Ֆորտունա
Cgh - սպեկտրը նման է Cg դասին, բայց ցույց է տալիս մի փոքր ուժեղացված կլանում մոտավորապես 0,7 մկմ մասում՝ (106) Դիոնե, (706) Հիրունդո


== Տես նաև ==
Աստերոիդների ընտանիքներ
Աստերոիդների արդյունաբերական օգտագործում
Աստերոիդների սպեկտրալ դասեր
Աստերոիդների ցանկ
Աստերոիդների գոտի


== Ծանոթագրություններ ==


== Արտաքին հղումներ ==
Աստերոիդների տեսակներ Archived 2012-06-23 at the Wayback Machine.
S. J. Bus and R. P. Binzel Phase II of the Small Main-belt Asteroid Spectroscopy Survey։ A feature-based taxonomy, Icarus, Vol. 158, pp. 146 (2002).